**Trap** je hudobný žáner, ktorý vznikol okolo roku 2000 z južanského hip-hopu a crunku v južných Spojených štátoch. Je typický svojím textovým obsahom a originálnym zvukom, ktorý obsahuje najmä výrazný bassový kick 808, rôznorodé perkusie, hajtky a iné bicie, orchestrálne nástroje a ďalšie klasické nástroje ako napr. klavír.

Trap ako ho poznáme dnes vnikol v roku 2010, kedy americký producent Lex Luger odprodukoval niekoľko ikonických skladieb ako napr. ‘B.M.F.‘ od Rick Rossa, ‘Hard In The Paint‘ od Waka Flocka Flame-u alebo ‘See Me Now’ od Kanye Westa. Tieto skladby sa stali veľmi populárnymi najmä pre svoje originálne hudby, ktoré v roku 2010 boli niečím novým a dovtedy nepočutým. Lex Luger získal ocenenie producent roka a jeho zvuk sa snažilo napodobniť mnoho začínajúcich producentov. Týmto novým zvukom sa začali zaoberať už aj v tej dobe známi južanskí producenti, ale taktiež prišli mnohé nové talenty ako napr. Young Chop, Sonny Digital alebo skupina 808 Mafia. Trap je v súčasnosti považovaný za hlavný prúd amerického hip-hopu a jeho prvky možno počuť vo väčšine populárnych skladbách súčasnosti.

V roku 2012 nové hnutie elektronických hudobných producentov a DJov začalo začleňovať trap do svojej tvorby. Pomohli tak spopularizovať tento štýl u fanúšikov elektronickej hudby.

Kontroverzia
------------

Tak ako trap naberal na popularite prichádzalo stále viacej ľudí, ktorí odsudzovali jeho nie príliš vážne texty a prevažné zameranie sa na témy o peniazoch, ľahkých ženách a drogách. Taktiež mnohí tvrdia, že trap nemá dobrý vplyv na mládež a plytké texty by mohli negatívne ovplyvniť morálny vývin detí. Ale možno práve vďaka tejto kontroverzii naberá trap stále viac a viac na popularite.

Vplyv trapu na lokálnu hudobnú produkciu
----------------------------------------

Za pionierov tohto hudobného žánru v našich končinách možno považovať český label Azurit Kingdom, na čele so Sergei Barracudom. Napr. na albume 'Pouliční ekonomická 2- Nechvalně proslulý' od S. Barracudu sa objavili hudby od významných amerických producentov tohto žánru, vrátane Lexa Lugera.

Za ďalších priekopníkov sa považujú aj české vydavateľstvá Hypno808 a YZO Empire.

Trvalo dlhšie, kým trap nabral na popularite aj na Slovensku. Najvýraznejší slovenskí trapoví producenti sú Grimaso a Abe zo skupiny H16, Konex člen YZO Empire alebo Dalyb zo skupiny HAHA Crew. Najmä Abe sa dokázal so svojimi hudbami presadiť aj v Amerike, kde produkoval mimo iných aj pre Chief Keefa. Abe sa stal taktiež členom grupy Glory Boyz Ent. a produkoval viacero skladieb pre členov tohto hnutia.

Popularite trapu výrazne pomohlo vydanie albumu Navždy od v súčasnosti najpopulárnejšej slovenskej skupiny – Kontrafakt. Viaceré skladby na tomto albume majú prvky trapu, pričom najmä prvý singel 'Stokujeme vonku' má s trapom mnoho spoločné.

V roku 2014 sa začali objavovať aj skladby, v ktorých produkciách je počuť niektoré trapové prvky išlo najmä o skladby z albumu Pirát od Separa, ale aj skladby od interpretov ako Momo alebo Ektor. Trapové skladby vydali aj ďalší slovenskí a českí interpreti.

Kľúčoví interpreti trapu
------------------------

### Reperi

* Playboi Carti
* Young Thug
* Rick Ross
* Waka Flocka Flame
* Gucci Mane
* T.I.
* Chief Keef
* Young Jeezy
* Juicy J a zvyšok Three 6 Mafie
* Ace Hood
* Soulja Boy
* skupina A$AP Mob
* Future
* Drake
* Kanye West
* Rae Sremmurd

### Producenti

* Pierre Bourne
* Lex Luger
* Young Chop
* Mike WiLL Made It
* Zaytoven
* skupina 808 Mafia (Southside, TM88, Purps, Tarentino a ďalší)
* Sonny Digital
* Metro Boomin
* Drumma Boy

Kľúčoví lokálni predstavitelia trapu
------------------------------------

### Reperi

* Pil C
* Edúv Syn
* Barber
* Sergei Barracuda
* Hugo Toxxx
* Yzomandias
* Dokkeytino
* Dalyb
* Samey
* Zayo
* Dame
* Separ
* Blackteamrecords
* Luca Brassi 10x

### Producenti

* Dalyb
* ConspiracyFlat Studio
* Naume\_
* Pepis
* Konex
* Cassius Cake
* Willy Vynic
* Dokkeytino
* FlukeZ

Elektronický vývoj
------------------

V roku 2012 začali naberať na popularite nové štýly a vývojové trendy elektronickej hudby, ktoré v sebe obsahovali prvky trapu, ako "acid trap", "trap-ah-ton" alebo "trapstep". Väčšina týchto subžánrov v sebe kombinovala prvky trapu (najmä bicie) s prvkami iných žánrov, čím vznikli "nečisté a agresívne beaty s temnými melódiami". Producenti ako napr. Diplo, TNGHT, Baauer, Flosstradamus a Yellow Claw spopularizovali tento nový žáner elektronickej hudby (označovaný ako EDM Trap, Trap Music alebo jednoducho Trap) najviac.

V roku 2013 sa stalo fanúšikovské video elektronického hudobného producenta Baauera k skladbe „Harlem Shake" internetovým fenoménom, pričom samotná skladba sa dostala na 1. miesto v rebríčku Billboard Hot 100, čím sa stala prvou elektronickou trapovou skladbou na 1. mieste v tomto rebríčku.

Referencie
----------

1. ↑  PHILI, Stelios. *Fighting Weight: From the Trap to the Treadmill* [online]. GQ. Dostupné online.
2. 1 2   *The trap phenomenon explained* [online]. DJ Mag. Dostupné online.
3. 1 2  RAYMER, Miles. *Who owns trap?* [online]. Chicago Reader. Dostupné online.
4. ↑  Joseph Patterson. *Trap Music: The Definitive Guide* [online]. Topman. Sabotage Times, [cit. 2013-11-21]. Dostupné online. Archivované 2013-02-25 z originálu.
5. ↑
6. ↑
7. ↑
8. ↑
9. ↑
10. ↑
11. ↑
12. ↑
13. ↑
14. ↑
15. 1 2  BEIN, Kat. *Top Five Trap Stars at Ultra Music Festival 2013* [online]. Miami New Times, [cit. 2013-11-21]. Dostupné online. Archivované 2014-10-22 z originálu.
16. ↑  WAGNER, David. *The Harlem Shake Meme Is Dead* [online]. The Atlantic Wire, [cit. 2013-11-21]. Dostupné online. Archivované 2013-02-20 z originálu.

Zdroj
-----

*Tento článok je čiastočný alebo úplný preklad článku Trap (music genre) na anglickej Wikipédii.*